cyanic-selkie/wikianc huggingface dataset:
ব্রাজিলীয় জিউ-জিৎসু
ব্রাজিলীয় জিউ-জিৎসু (/ dʒu ː dʒɪtsu ː /, পর্তুগীজ: [ʒiw ʒitsu], [ʒu ʒitsu], [dʒiu dʒitsu]) ('বিজেজে', অথবা ব্রাজিলীয় জিউ-জিৎসু) একটি মার্শাল আর্ট, যুদ্ধ খেলা, এবং একটি স্ব-প্রতিরক্ষা সিস্টেম যেটি আঁকড়িয়ে ধরা এবং ভূমিতে লড়াইয়ের উপর গুরুত্ত্ব দেয়। ব্রাজিলীয় জিউ-জিৎসু জুডো থেকে এসেছে যার মাস্টার মিতসুয়ো মাএদা।
গোলমাল
গোলমাল (गोल माल) হচ্ছে ১৯৭৯ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন ঋষিকেশ মুখোপাধ্যায়; প্রধান চরিত্রে অভিনয় করেছিলেন অমল পালেকর, বিন্দিয়া গোস্বামী এবং উৎপল দত্ত। সঙ্গীত পরিচালনা করেছিলেন রাহুল দেব বর্মণ। চলচ্চিত্রটি দর্শকপ্রিয় এবং ব্যবসাসফল ছিলো। এছাড়া রাহুল দেব বর্মণের সুর করা 'আনে ওয়ালা পাল' গানটিও জনপ্রিয় হয়েছিলো, এটির গায়ক ছিলেন কিশোর কুমার।
আবদুল মান্নান (ভারতীয় রাজনীতিবিদ)
আবদুল মান্নান একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ১৯৯১, ১৯৯৬, ২০০১ ও ২০১৬ সালে পশ্চিমবঙ্গ বিধানসভায় চাঁপদানি বিধানসভা কেন্দ্রের বিধায়ক হিসেবে নির্বাচিত হয়েছিলেন।  তিনি ৩০ মে ২০১৬ থেকে পশ্চিমবঙ্গ বিধানসভার বিরোধীদলীয় নেতা হিসেবে দায়িত্ব পালন করছেন।
জেবু গরু
জেবু গরু কে (Bos primigenius indicus বা bos indicus বা bos taurus indicus), কখনও কখনও কুঁজ যুক্ত গবাদি পশু নামেও আখ্যায়িত করা হয়।এটি গৃহপালিত গবাদিপশুর একটি  উপপ্রজাতি যেটির উদ্ভব ঘটেছিল  দক্ষিণ এশিয়ায়। জেবুকে  এদের কাঁধে উপস্থিত একটি চর্বিযুক্ত কুঁজ,একটি বৃহদাকার গলকম্বল এবং কখনও কখনও ঝুলানো কান দ্বারা  দ্বারা চিহ্নিত করা যায়। এগুলো উচ্চ তাপমাত্রা সহ্য করার জন্য ভালভাবে খাপ খেতে সক্ষম এবং এগুলি  গ্রীষ্মমন্ডলীয় অঞ্চলসমূহে বিশুদ্ধ জেবু এবং টরিন গবাদি পশু র সংকর হিসাবে দেখা যায়। যেটি আরেকটি অন্যতম প্রধান গৃহপালিত গবাদি পশু। জেবু হাল চাষ এবং ভারবাহী প্রাণী, দুগ্ধউৎপাদনকারী গবাদি পশু এবং গোমাংস উৎপাদনকারী গবাদি পশু হিসাবে ব্যবহৃত হয় এবং পাশাপাশি উপজাত হিসেবে  চামড়া, জ্বালানী ও সার উৎপাদনকারী গোবর ও পাওয়া যায় এদের থেকে। মিনিয়েচার জেবু  নামক এক প্রকার জেবুকে সহচর প্রাণী হিসাবে রাখা হয়। ১৯৯৯ সালে, টেক্সাস এ অ্যান্ড এম বিশ্ববিদ্যালয় এর গবেষকরা একটি জেবুকে সাফল্যের সাথে ক্লোন করতে সক্ষম হয়েছিলেন।
শ্রেণিবিন্যাস এবং নাম
জেবু গরু বৈজ্ঞানিক নাম মূলত Bos indicus ছিল। তবে বর্তমানে এদের আরও সাধারণভাবে Bos taurus প্রজাতি র মধ্যে শ্রেণীবদ্ধ করা হয়। অর্থাৎ বৃষ (B. t. taurus) এবং এদের উভয়ের বিলুপ্তিপ্রাপ্ত পূর্বপুরুষ অরোক্স (B. t. primigenius) এর মধ্যে উল্লেখযোগ্য।  বৃষ ("ইউরোপীয়") গবাদি পশু ইউরেশীয় অরোক থেকে উৎপন্ন হয়েছিল, এবং জেবু ভারতীয় অরোক থেকে উৎপন্ন হয়েছিল । "জেবু"  একক বা বহুবচনও  হতে পারে তবে "জেবাস" একটি গ্রহণযোগ্য বহুবচন রূপ। তাছাড়াও স্পেনীয় নাম, সেবু বা সেবু, কতকগুলো ইংরেজি রচনায় ব্যবহৃত হয়েছে।
উৎস
থাম্ব|খ্রিস্টপূর্ব তৃতীয় শতাব্দীর [[অশোক স্তম্ভ|অশোকের স্তম্ভগুলির রামপুর্ভায় রাজধানীতে একটি জেবুর প্রাথমিক উপস্থাপনা]] থাম্ব|জেবু ছবিটি মুদ্রায় খোদাই করা হয়েছিল যা ২০-১ খ্রিস্টপূর্বে ভারতে ব্যবহৃত হয় জেবু গরু ভারতীয় অরোক থেকে বিবর্তিত বলে মনে করা হয়। আবার  কখনও কখনও এটি উপ-প্রজাতি হিসাবেও  বিবেচিত হয়, B. p. namadicus । সিন্ধু সভ্যতার সম্প্রসারণের সময় বন্য এশীয় অরোকগুলো সিন্ধু নদী অববাহিকা এবং দক্ষিণ এশীয় অঞ্চলের অন্যান্য অঞ্চলে সম্ভবত গৃহপালিত জেবুর মধ্যে সংকরায়নের ফলে এবং বন্য জনগোষ্ঠীর বিভক্ত হওয়ার ফলে আবাসস্থল সঙ্কটে পড়ে। আর একারণেই এরা এখান থেকে অদৃশ্য হয়ে যায়।
জতিজনিক বিশ্লেষণে দেখা গেছে যে সমস্ত জেবু ওয়াই-ক্রোমোজোম হ্যাপ্লোটাইপ গ্রুপ তিনটি পৃথক বংশে পাওয়া যায়: Y3A এ, সর্বাধিক প্রভাবশালী এবং বিশ্বজনীন বংশ;  Y3B, কেবলমাত্র পশ্চিম আফ্রিকাতেই লক্ষ্য করা যায়; এবং Y3C, দক্ষিণ এবং উত্তর-পূর্ব ভারতে প্রধানত লোকয় করা যায়।
মৃৎশিল্প এবং পাথরের চিত্র সহ প্রত্নতাত্ত্বিক প্রমাণসমূহ থেকে প্রতীয়মান হয় যে প্রজাতিগুলো খ্রিস্টপূর্ব ২০০০ দসনের িকে মিশরে উপস্থিত ছিল এবং ধারণা করা হয়েছিল যে নিকটবর্তী পূর্ব বা দক্ষিণ থেকে এগুলো আমদানি করা হয়েছিল। Bos indicus  প্রথম ৭০০  এবং ১৫০০ খ্রিস্টপূর্ব এর মধ্যে সাব-সাহারান আফ্রিকাতে উপস্থিত হয়েছিল বলে মনে করা হয় এবং এটি ১০০০ খ্রিস্টপূর্ব এর কাছাকাছি আফ্রিকার শিং এ প্রবর্তিত হয়েছিল।
জাত ও সংকর
থাম্ব|উত্তর [[ভারত|ভারতে জেবু গরুর জাত হরিয়ানা]] জেবুর প্রায় ৭৫ টি প্রজাতি আফ্রিকান জাত এবং ভারতীয়দের মধ্যে সমানভাবে বিভক্ত। পরিচিত বিশ্বের প্রধান জেবু গরু প্রজাতির অন্তর্ভুক্ত গির, কঙ্ক্রেজ এবং গুজরাত, ইন্দো-ব্রাজিলিয়ান, ব্রহ্ম, সিবি ভাগনারি, হোয়াইট নুকরা , আচাই , কোলিস্তানি, ধাননি, লোহানী, নেলোর, অঙ্গোল, Sahiwal, রেড সিন্ধি, বুটানা এবং কেনানা, বাগগারা, থারপারকর, কঙ্গায়াম, সাউদার্ন ইয়োলো, কেদা-কেলানটান এবং স্থানীয় ভারতীয় দুগ্ধ (এলআইডি)। কেদাহ-কেলানটান এবং এলআইডিটির উৎপত্তি মালয়েশিয়া থেকে। জেবু গরু অন্য প্রজাতির মত বেশ স্থানীয় হয়, হরিয়ানা এর হরিয়ানা ও পূর্ব পাঞ্জাব বা রথ আলওয়ার পূর্ব রাজস্থান এর ন্যায় ।
১৯৬০ এর দশক থেকে, নেলোর যা ওঙ্গোলের গবাদি পশু থেকে অর্ধ-সঙ্করিত একটি জাত। এটি দৃঢ়তা, তাপ-প্রতিরোধ ক্ষমতার কারণে ব্রাজিলের গরুর প্রাথমিক বংশে পরিণত হয়েছিল এবং এটি নিম্ন মানের মানের ঘাসও খেতে পারে  এবং সহজেই বংশবৃদ্ধিতে উন্নত হয়।  বাছুরগুলোর বেঁচে থাকার জন্যেও খুব কমই মানুষের হস্তক্ষেপের প্রয়োজন হয়। ব্রাজিলের বর্তমানে প্রায় ৮০% গরুর গোশত (প্রায় ১৭৭,০০,০০০ প্রাণী) আসে খাঁটি বা সংকর ওঙ্গোল গরু হতে যা অন্ধ্র প্রদেশের ওঙ্গল অঞ্চল থেকে উদ্ভূত।
আফ্রিকান সাঙ্গা গরুর জাতগুলো আদিবাসী আফ্রিকান কুঁজহীন গরুর সাথে জেবুর সংকরকরণ থেকে উদ্ভূত হয়েছিল। এর মধ্যে আফ্রিকানার, রেড ফুলানি, অঙ্কোল-ওয়াটুসি, বোরান এবং মধ্য ও দক্ষিণ আফ্রিকার বিভিন্ন জাত রয়েছে। সাঙ্গা গরুদের থেকে আরও দূরে অবস্থিত ছোট কুঁজ থাকার কারণে বিশুদ্ধ জেবু থেকে আলাদা করা যায়। থাম্ব|[[মাদাগাস্কার|মাদাগাস্কারের জেবু বাজার]]
বৈশিষ্ট্য
জেবুর কাঁধে, বড় আকারের কুঁজ বৃহদাকার গলকম্বল এবং কুঁকড়ে থাকা কান রয়েছে। বৃষের তুলনায় জেবু গ্রীষ্মমণ্ডলীয় অঞ্চলের উত্তপ্ত, শুকনো পরিবেশের সাথে অপেক্ষাকৃত ভালভাবে খাপ খায়। অভিযোজনসমূহের মধ্যে খরা প্রতিরোধ এবং তীব্র তাপ এবং সূর্যের তীব্র রৌদ্র সহিষ্ণুতা অন্তর্ভুক্ত রয়েছে।
প্রজনন
জেবু প্রায় ৪৪ মাস বয়সী অবস্থায় পুনরুৎপাদন শুরু করতে যথেষ্ট পরিপক্ব হয়ে উঠে। এই বৈশিষ্ট্যটি বহন এবং স্তন্যদানের চাপ সহ্য করার জন্য তাদের দেহের বিকাশের উপর ভিত্তি করে গড়ে উঠে। প্রাথমিক প্রজনন শরীরের উপর খুব বেশি চাপ ফেলতে পারে এবং সম্ভবত এদের জীবনকালকে সংক্ষিপ্ত করে তোলে। বাছুরের বহন করার সময় গড় গড় ২৮৫ দিন, তবে মায়ের বয়স এবং পুষ্টির ওপর তা নির্ভর করে । বাছুরটির লিঙ্গও এর বহন করার সময়কেও প্রভাবিত করতে পারে, কারণ পুরুষদের বাছুরসমূহকে সাধারণত স্ত্রী বাছুরদের তুলনায় অপেক্ষাকৃত দীর্ঘ সময়ের জন্য বহন করা হয়। অবস্থান, জাত, শরীরের ওজন এবং ঋতু প্রাণীর সামগ্রিক স্বাস্থ্যের উপর বেশ প্রভাব ফেলে এবং বিনিময়ে এদের বহনকালকেও প্রভাবিত করতে পারে।
ব্যবহার
B. t. indicus গাভীর সাধারণত কম দুধ উৎপাদন করে। তারা পরবর্তী জীবনে পরিপক্ব হওয়া পর্যন্ত দুধ উৎপাদন করে না এবং বেশি পরিমাণে উৎপাদন করে না। যখন B. t. indicus ও B. t. taurus  পার  এর সঙ্কর করানো হয়, তখন সঙ্করিত জাতটি  অধিক দুগ্ধ উৎপাদনে সক্ষম।
আর সি সিংহ
আর সি সিংহ একজন ভারতের পশ্চিমবঙ্গের একজন রাজনীতিবিদ এবং ভারতের কমিউনিস্ট পার্টির সদস্য। তিনি পশ্চিমবঙ্গ আসন থেকে রাজ্যসভার সদস্য।
রুশ–তুর্কি যুদ্ধ (১৫৬৮–১৫৭০)
রুশ–তুর্কি যুদ্ধ (১৫৬৮–১৫৭০) অথবা ১৫৬৯ সালের দন–ভোল্গা–অস্ত্রাখান অভিযান (যেটিকে অটোমান সূত্রগুলোতে অস্ত্রাখান অভিযান নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ।
১৫৫৬ সালে রাশিয়ার জার চতুর্থ ইভান (যিনি ভয়ঙ্কর ইভান বা ইভান দ্য টেরিবল নামে সমধিক পরিচিত) অস্ত্রাখান খানাত দখল করে নেন এবং ভোল্গা নদীর সন্নিকটে পাহাড়ের ওপরে একটি নতুন দুর্গ নির্মাণ করেন । এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তার প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা দন ও ভোল্গা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী আজভ অবরোধ করে ।
কিন্তু অস্ত্রাখানের সামরিক প্রশাসক প্রিন্স পিওতর সেরেব্রিয়ানি-ওবোলেনস্কির নেতৃত্বে সেখানকার সামরিক ঘাঁটিতে অবস্থানকারী রুশ সৈন্যরা অবরোধকারী তুর্কি সৈন্যদের পরাজিত ও বিতাড়িত করে। মস্কো থেকে প্রেরিত ৩০,০০০ সৈন্যবিশিষ্ট সহায়তাকারী রুশ বাহিনী খাল খননের কাজে নিয়োজিত শ্রমিকদের এবং তাদের সুরক্ষার জন্য প্রেরিত ক্রিমিয়ান তাতার সৈন্যদের আক্রমণ করে তাড়িয়ে দেয় । ফিরতি পথে অবশিষ্ট তুর্কি ও তাতার সৈন্য ও শ্রমিকদের মধ‍্যে ৭০ শতাংশ হয় স্তেপভূমির প্রচণ্ড শীতে মৃত্যুবরণ করে অথবা সার্কাশীয়দের আক্রমণের শিকারে পরিণত হয়। অটোমান নৌবহরও প্রচণ্ড ঝড়ের কবলে পড়ে ধ্বংস হয়ে যায় ।
তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার ইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন ।
পীতজ্বর
পীতজ্বর (Yellow fever) বা ইয়েলো ফিভার একটি ভাইরাসঘটিত রোগ। অধিকাংশ ক্ষেত্রে লক্ষণসমূহ হলো জ্বর, ক্ষুধামন্দা, বমিভাব, মাংসপেশিতে ব্যথা (বিশেষ করে পিঠে), ও মাথাব্যথা। লক্ষণগুলো সাধারণত পাঁচ দিনের মধ্যে সেরে যায়। কারো কারো ক্ষেত্রে লক্ষণগুলো উন্নতি হওয়ার একদিনের মধ্যে পুনরায় জ্বর হতে পারে, পেটব্যথা শুরু হয় ও যকৃৎ ক্ষতিগ্রস্ত হয়ে জন্ডিস হতে পারে ও শরীর হলুদ হয়ে যায়। এইজন্য এই রোগের নাম পীতজ্বর রাখা হয়েছে। জন্ডিস হলে রোগীর রক্তক্ষরণ ও কিডনি ফেইলিওরের সম্ভাবনা বাড়ে।
যে ভাইরাসের মাধ্যমে এই রোগ ছড়ায় তা ইয়েলো ফিভার ভাইরাস নামে পরিচিত।  Aedes aegypti প্রজাতির মশা এই ভাইরাসের বাহক। এটি ফ্ল্যাভিভাইরাস গণের অন্তর্ভুক্ত একটি আরএনএ ভাইরাস। প্রাথমিক অবস্থায় অন্যান্য রোগ থেকে এটাকে পৃথক করা কঠিন। এই ভাইরাসের উপস্থিতি নিশ্চিত করতে রক্ত নমুনা নিয়ে পলিমারেজ চেইন রিয়াকশন নামক পরীক্ষা করতে হয়।
এই রোগ প্রতিরোধের জন্য কার্যকর ও নিরাপদ টিকা বিদ্যমান। টিকার পাশাপাশি বাহক মশার বংশবৃদ্ধি ব্যাহত করতে হবে। যেসব এলাকায় পীতজ্বর হয় কিন্তু টিকার ব্যবস্থা নাই সেখানে মহামারী ঠেকানোর জন্য প্রাথমিক অবস্থায় রোগ নির্ণয় ও টিকাদানের ব্যবস্থা করা খুব জরুরি। উপসর্গ অনুযায়ী চিকিৎসা প্রদান করতে হয়, সুনির্দিষ্ট কার্যকর কোনো অ্যান্টিভাইরাল ওষুধ নেই।
প্রতিবছর দুই লক্ষ লোক পীতজ্বরে আক্রান্ত হয় ও প্রায় ত্রিশ হাজার মৃত্যুবরণ করে। প্রায় নব্বই শতাংশ রোগীই আফ্রিকার। দক্ষিণ আমেরিকা ও আফ্রিকার গ্রীষ্মমণ্ডলীয় এলাকায় এই রোগের প্রাদুর্ভাব অনেক বেশি হলেও এশিয়াতে খুব একটা দেখা যায় না। ১৯৮০ সাল থেকে পীতজ্বর রোগীর সংখ্যা ক্রমশ বৃদ্ধি পাচ্ছে। এর জন্য জলবায়ুর পরিবর্তন, লোকজনের অধিক ভ্রমণ, শহরে বসবাসের প্রবণতা ও পর্যাপ্ত টিকার ব্যবস্থা না থাকাকে দায়ী করা হয়। সপ্তদশ শতাব্দীতে দাস বাণিজ্যের ফলে এই রোগ আফ্রিকা থেকে দক্ষিণ আমেরিকায় ছড়িয়ে যায়। সপ্তদশ শতাব্দী থেকে আমেরিকা, আফ্রিকা ও ইউরোপে বেশ কয়েকবার মহামারী দেখা দেয়। অষ্টাদশ ও ঊনবিংশ শতাব্দীতে পীতজ্বরকে অন্যতম ভয়ানক সংক্রামক ব্যাধি হিসেবে গণ্য করা হত। ১৯২৭ সালে সকল ভাইরাসের মধ্যে ইয়েলো ফিভার ভাইরাসকেই প্রথমবারের মতো পৃথক করা সম্ভব হয়েছিল।
উপসর্গ
পীতজ্বরের সুপ্তাবস্থা তিন থেকে ছয় দিন। অধিকাংশ ক্ষেত্রে লক্ষণসমূহ হলো জ্বর, ক্ষুধামন্দা, বমি ভাব বা বমি, মাংসপেশিতে ব্যথা (বিশেষ করে পিঠে), পেটব্যথা, ক্লান্তি, মাথাব্যথা ও জন্ডিস।
কারণ
ইয়েলো ফিভার ভাইরাস নামক RNA ভাইরাস এই রোগের জন্য দায়ী।
লিওনার্ড কোহেন
লিওনার্ড নর্মান কোহেন, (Leonard Norman Cohen) (জন্ম সেপ্টেম্বর ২১, ১৯৩৪-মৃত্যু নভেম্বর ৭, ২০১৬) একজন কানাডীয় গায়ক, গানলেখক, কবি, এবং উপন্যাসিক। তার কাজে ধর্ম, রাজনীতি, বিচ্ছিন্নতা, যৌনতা, এবং ব্যক্তিগত সম্পর্কের অন্বেষণ পাওয়া যায়। কোহেন ক্যানাডিয়ার মিউজিক হল অব ফেইম এবং ক্যানাডিয়ান সঙরাইটার হল অব ফেইম পাশাপাশি রক অ্যান্ড রোল হল অব ফেইম অভিধায় অভিষিক্ত হয়েছেন। এছাড়াও তাকে অর্ডার অব কানাডা, দেশের সর্বোচ্চ অসামরিক সম্মানে ভূষিত করা হয়। ২০১১ সালে, কোহেন সাহিত্যের জন্য পিন্স অব আস্তুরিয়াস পুরস্কার গ্রহণ করেন।
সমালোচক ব্রুস এদর জনপ্রিয় সঙ্গীতে কোহেনের সামগ্রিক কর্মজীবন মূল্যায়ন করতে গিয়ে উল্লেখ করতে, তাকে "৬০-এর দশকের সর্বাধিক চিত্তাকর্ষক এবং হেঁয়ালিপূর্ণ... গায়ক/গানলেখক ... [এবং] বব ডিলনের পর দ্বিতীয় কেউ (এবং সম্ভবত পল সাইমন) যিনি চার দশক জুড়ে নিজের সঙ্গীতের মধ্য দিয়ে শ্রোতাদের ধরে রেখেছেন .... ১৯৬০-এর দশকের অন্য যে কোন সঙ্গীতশিল্পীর চেয়ে দৃঢ়ভাবে সমালোচক এবং ছোট সঙ্গীতশিল্পীদের মনোযোগ আকর্ষণ করার মধ্য দিয়ে ২১-শ শতাব্দীর পর্যন্ত নিজ অবস্থানে ছিলেন।" বলে দাবি করেন।
তার উল্লেখযোগ্য উপন্যাস, বিউটিফুল লুসার্স (১৯৬৬) কানাডিয়ান প্রেসের মনোযোগ আকর্ষণ করে এবং একটি যৌন গ্রাফিক প্যাসেজের কারণ বিতর্কিত বিবেচিত হয়।
কোহেনের প্রথম অ্যালবাম, সঙস অব লিওনার্ড কোহেন (১৯৬৭), ক্রমান্বয়ে সঙস ফ্রম আ রুম (১৯৬৯) ("বার্ড অন দ্য ওয়ার") এবং সঙস অব লাভ অ্যান্ড হেইট (১৯৭১) প্রকাশিত হয়। তার ১৯৭৭-এর রেকর্ড ডেথ অব অ্যা লেডিস' ম্যান ফিল স্পেক্টর কর্তৃক সহ-রচিত এবং প্রযোজিত হয়েছিন, যেখানে কোহেনের পূর্ববর্তী মৃদু শব্দ পরিবর্তনের পদক্ষেপ গ্রহণ করতে দেখা যায়। ১৯৭৬ সালে কোহেন আরো প্রথাগত উপায়ে ফিরে আসেন রিসেন্ট সঙস অ্যালবামের সাথে, যেখানে জ্যাজ এবং ওরিয়েন্টাল ও ভূমধ্য প্রভাবের সঙ্গে তার শাব্দ শৈলীর মিশ্রণ ঘটে। ১৯৮৪ সালে "হালেলুইয়্যা" ছিলো কোহেনের ভেরিয়াস পজিসন্স প্রথম স্টুডিও অ্যালবামে মুক্তি। ১৯৮৮ সালে আই'ম ইওর ম্যান অ্যলবামে কোহেনের সিন্থেসাইজ প্রযোজনায় ফিরে যাওয়ার প্রচেষ্টা গোচরে আসে যার প্রভাব তার জনপ্রিয় অ্যালবামসমূহে পাওয়া যায়। ১৯৯২ সালে কোহেন দ্য ফিউচার মুক্তি দেয়, যার অন্ধকারময় লিরিক রাজনৈতিক ও সামাজিক অস্থিরতার প্রতি ইঙ্গিত করে। কোহেন ২০০১ সালে টেন নিউ সঙস অ্যালবামের মাধ্যমে সঙ্গীতে ফিরে আসেন, যা কানাডা এবং ইউরোপে একটি উল্লেখযোগ্য সাফল্য লাভ করে। ২০০৬ সালে, কোহেন প্রযোজনা এবং সহ-রচনা করেন ব্লু এলার্ট, জ্যাজ শানথ্যুজা এঞ্জানি টমাসের সঙ্গে সহযোগিতামূলকভাবে। ২০০৮-১৩ সালে বিশ্ব সফরের সাফল্যের পর, কোহেন ইতিবাচক পর্যালোচনার সাথে তার সমগ্র কর্মজীবনের সর্বোচ্চ চার্টিং অ্যালবাম ওল্ড আইডিয়াস মুক্তি দেয়। সেপ্টেম্বর ২২, ২০১৪ সালে, তার ৮০তম জন্মদিনের এক দিন পর, কোহেন পুনরায় ইতিবাচক পর্যালোচনার সাথে তার ১৩তম স্টুডিও অ্যালবাম পপুলার পুবলেম্স মুক্তি দেয়।
ইয়ান ওয়ার্ড
ইয়ান জেমস ওয়ার্ড (Ian Ward; জন্ম: ৩০ সেপ্টেম্বর, ১৯৭২) ডেভনের প্লাইমাউথ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও ধারাভাষ্যকার। ইংল্যান্ড ক্রিকেট দলের অন্যতম সদস্য ছিলেন তিনি। ২০০১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও সাসেক্স দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে ডানহাতে মিডিয়াম বোলিংয়ে পারদর্শী ছিলেন ‘স্টাম্পি’ ডাকনামে পরিচিত ইয়ান ওয়ার্ড।
প্রথম-শ্রেণীর ক্রিকেট
সমারসেটের মিলফিল্ড স্কুলে অধ্যয়ন করেছেন তিনি। ১৯৯২ সাল থেকে ২০০৫ সাল পর্যন্ত ইয়ান ওয়ার্ডের প্রথম-শ্রেণীর খেলোয়াড়ী জীবন চলমান ছিল। তবে, ক্লাব ক্রিকেটারেরাই কেবল ইংল্যান্ডের পক্ষে খেলার সুযোগ পান - এ ধারনাকে প্রতিষ্ঠিত করতে ১৯৯৭ সালে সারে দলের পক্ষে দ্বিতীয়বার অন্তর্ভুক্ত হতে হয়েছিল ইয়ান ওয়ার্ডকে। পাঁচ বছর বিরতি নিয়ে ঐ বছর তিনি প্রথম খেলতে নামেন।
১৯৯২ সালে সারে দলের পক্ষে খেলতে শুরু করেন। এরপর তিনি দলের বাইরে চলে যান। ১৯৯৭ সালে কর্মকর্তা হিসেবে পুনরায় দলে অন্তর্ভুক্ত হন। দলের অন্যতম সদস্য ছিলেন। ১৯৯৯ থেকে ২০০২ সাল পর্যন্ত মোট তিনবার সারে দলের কাউন্টি চ্যাম্পিয়নশীপের শিরোপা বিজয়ে অনবদ্য ভূমিকা রাখেন।
২০০০-০১ মৌসুমে ইংল্যান্ড এ দলের সদস্যরূপে ক্যারিবীয় সফরে যান। কাউন্টি খেলায় প্রত্যাবর্তন করে অভিজ্ঞতালব্ধ জ্ঞানকে আরও শক্তিশালীকরণে প্রয়াস চালান। প্যাডের সহায়তা আরও রুখে দাঁড়ান ও কভার অঞ্চলের দিকে দৃষ্টি নিবদ্ধ রাখতেন। এ অঞ্চলেই ফিল্ডিং করতে স্বাচ্ছন্দ্যবোধ করতেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ইয়ান ওয়ার্ড। ১৭ মে, ২০০১ তারিখে লর্ডসে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২ আগস্ট, ২০০১ তারিখে নটিংহামে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
২০০১ সালের গ্রীষ্মকালে ইংল্যান্ড টেস্ট দলে খেলার জন্যে মনোনীত হন। এ পর্যায়ে পাকিস্তান ও অস্ট্রেলিয়ার বিপক্ষে সমগ্র খেলোয়াড়ী জীবনের অংশগ্রহণকৃত পাঁচ টেস্ট খেলেন। পাকিস্তানের বিপক্ষে অভিষেক ইনিংসে ৩৯ রান তুলে প্রতিশ্রুতিশীলতার স্বাক্ষর রাখেন। তবে, পরবর্তী ইনিংসগুলোয় এ ধারাবাহিকতা বজায় রাখতে ব্যর্থতার পরিচয় দেন। অ্যাশেজ সিরিজে অস্ট্রেলীয় বোলারেরা তার ব্যাটিং দূর্বলতা দ্রুত চিহ্নিত করে। ফলশ্রুতিতে, সিরিজের তৃতীয় টেস্টে তাকে বাদ দেয়া হয়।
ব্যাটসম্যানের অনুপযোগী পিচে পাকিস্তান ও অস্ট্রেলিয়ার বিপক্ষে ৪২ ঘণ্টার অধিক সময় ব্যাটিং অবস্থান করে নিজেকে ইংল্যান্ডের মাঝারিসারিতে স্থান করে নেয়ার প্রয়াস চালান। কিন্তু, খুব স্বাভাবিকভাবেই গ্লেন ম্যাকগ্রা’র নজরে পড়ে বিদেয় নিতে বাধ্য হন।
অবসর
আন্তর্জাতিক ক্রিকেট থেকে উপেক্ষিত হলেও কাউন্টি ক্রিকেটে খেলা চালিয়ে যেতে থাকেন। ২০০৩ সালে সাসেক্স অভিমুখে যাত্রা করেন। সেখানে থাকাকালে ইংল্যান্ড দলে খেলার সম্ভাবনা জাগান। তবে, তাকে আর আন্তর্জাতিক ক্রিকেটে ফিরিয়ে আনা হয়নি।
২০০৫ সালে প্রথম-শ্রেণীর ক্রিকেট থেকে অবসর গ্রহণ করেন। এরপর তিনি পূর্ণাঙ্গকালীন ক্রিকেট উপস্থাপক ও ধারাভাষ্যকারের ভূমিকায় অবতীর্ণ হয়েছিলেন। এর পূর্বেকার দুই শীতকাল স্কাই স্পোর্টসে কাজ করেছিলেন ইয়ান ওয়ার্ড। বর্তমানে স্কাই স্পোর্টস ক্রিকেট উপস্থাপক দলের অবিচ্ছেদ্য অংশ তিনি। ২০১৩ সালের অ্যাশেজ সিরিজ টেলিভিশনে সম্প্রচারকালে ‘অ্যাশেজ জোন’ প্রতিষ্ঠা করেন। ব্যাটসম্যান হিসেবে তার অভিজ্ঞতা, ক্রিকেট শট প্রদর্শন, বোলিং কৌশল ও ফিল্ডে অবস্থানের বিষয়টি এখানে তুলে ধরেন। তার সূক্ষ্ম বিশ্লেষণধর্মী পর্যালোচনা প্রচারমাধ্যমে উচ্ছসিত প্রশংসা কুড়ায়।
শিরা, কর্ণাটক
শিরা (Sira) ভারতের কর্ণাটক রাজ্যের তুমকুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬২ মিটার (২১৭১ ফুট)।
জনসংখ্যার উপাত্ত
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে সিরা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
নিনা মাতভিয়েনকো
নিনা মাইট্রোফানিভনা মাতভিয়েঙ্কো ( Ніна Митрофанівна Матвієнко ), একজন ইউক্রেনীয় গায়ক, ইউক্রেনের ফোক আর্টিস্ট ।
জীবন এবং কর্মজীবন
মাতভিয়েনকো ১০ অক্টোবর ১৯৪৭ সালে সোভিয়েত ইউনিয়নের ইউক্রেনীয় এসএসআর ( অধুনা ইউক্রেন ) এর জাইটোমির ওব্লাস্টের ইয়েমিলচাইন রায়ন, নেদিলিশে গ্রামে জন্মগ্রহণ করেছিলেন। তিনি এগারো ভাইবোনের মধ্যে পঞ্চম ছিলেন, তার মা ছিলেন আন্তোনিনা ইলকোভনা এবং পিতা মিত্রোফান উস্টিনোভিচ।তিনি একটি স্থানীয় আবাসিক স্কুলে শুরু করেছিলেন, তারপর একজন কপিস্ট এবং তারপর ক্রেন-অপারেটরের সহকারী হিসাবে কাজ করেছিলেন। তিনি ১৯৭৫ সালে কিয়েভ বিশ্ববিদ্যালয়ে ইউক্রেনীয় ফিলোলজিতে তার পড়াশোনা শেষ করেন।তিনি একক হয়ে ওঠার আগে ১৯৬৮ সালে Hryhory Veriovka- এর নামে ইউক্রেনীয় স্টেট ফোক গায়ক-এর ভোকাল স্টুডিওতে প্রবেশ করেছিলেন। তিনি পিটার গনচারকে বিয়ে করেছিলেন এবং তার তিনটি সন্তান ছিল: ইভান, যিনি পরে একটি মঠে যোগ দেন, আন্দ্রে এবং আন্তোনিনা; সে পরে তাকে তালাক দেয়।
১৯৮৮ সালে তিনি শেভচেঙ্কো জাতীয় পুরস্কার পান, একটি ইউক্রেনীয় রাষ্ট্রীয় পুরস্কার যা তারাস শেভচেঙ্কোর নামে নামকরণ করা হয়েছিল, এবং ইউরি ইলিয়েঙ্কোর ইউক্রেন যুদ্ধের নাটক সোলোমেনি কোলোকোলাতেও অভিনয় করেছিলেন।
তার গানের ভান্ডারে অসংখ্য ইউক্রেনীয় লোক গান রয়েছে।নিনা হলেন সুরকার ইয়েভেন স্ট্যানকোভিচ, মাইরোস্লাভ স্কোরিক, ইরিনা কিরিলিনা, হানা হ্যাভরিলেটস এবং আরও অনেকের কাজের প্রথম অভিনয়শিল্পী।তিনি টেলিভিশনে অসংখ্য চলচ্চিত্র এবং রেডিওতে অভিনয় করেছেন।
১৯৬৬-১৯৯১ সাল থেকে তিনি ইউক্রেনীয় রাজ্য লোক গায়কদলের একাকী ছিলেন। ১৯৬৮ সাল থেকে লোক ত্রয়ী "জোলোটি ক্লিউচি" এর সদস্য।সাম্প্রতিক সময়ে তিনি কিইভ ক্যামেরাটা অর্কেস্ট্রা এবং কোস্টিয়ানটিন চেচেনিয়া আর্লি মিউজিক এনসেম্বলের সাথে পারফর্ম করছেন।
মাতভিয়েঙ্কো মেক্সিকো, কানাডা, মার্কিন যুক্তরাষ্ট্র, চেকোস্লোভাকিয়া, পোল্যান্ড, ফিনল্যান্ড, কোরিয়া, ফ্রান্স, ল্যাটিন আমেরিকায় পারফর্ম করেছেন।তার ইউক্রেনীয় লোক গানের অসংখ্য রেকর্ডিং রয়েছে। তার জীবন এবং নারী সমতার দর্শন ছিল গায়িকা ইউলিয়ানা প্রাডোর অনুপ্রেরণা। ২০০৯ সালে, তিনি একটি বই প্রকাশ করেন (প্রায় ২৫০টি লোকগানের), তার জীবন এবং কর্মজীবন এবং তার জন্মভূমির 'আত্মা সঙ্গীত' এর প্রতি তার ভালবাসা সম্পর্কে।তার কাজের পর্যালোচনা করতে গিয়ে, ইউক্রেনের ন্যাশনাল একাডেমি অফ সায়েন্সেস এবং তারাস শেভচেঙ্কো ইনস্টিটিউট অফ লিটারেচারের একাডেমিক মাইকোলা ঝুলিনস্কি মাতভিয়েঙ্কোকে এমন একজন ব্যক্তি হিসাবে বর্ণনা করেছেন যিনি 'গানের সাথে জীবনযাপন করেন এবং গান তৈরির প্রক্রিয়ায় আনন্দ পান, গানের সাথে তার সম্পর্ক ছিল, এটি তার নিজের আত্মার জন্য এবং দাসত্বের ছায়ার পরে ইউক্রেনীয় জনগণের আত্মার জন্য খোলা।'
ডিসকোগ্রাফি
এবং নিনা মাতভিয়েনকো: ওয়ার্ল্ড ফোক ভিশন 2020 এর জন্য রেকর্ডিং
এবং নিনা মাতভিয়েঙ্কো বই ' ওই, ভিওরিউ ন্যভকু শাইরোকুইউ (আমি একটি বিস্তৃত ফুরো লাঙ্গল করব)'
রিপ ভ্যান উইঙ্কল (দ্ব্যর্থতা নিরসন)
"রিপ ভ্যান উইঙ্কল" মার্কিন লেখক ওয়াশিংটন আর্ভিং রচিত একটি ছোটগল্প, যা ১৮১৯ সালে প্রকাশিত হয়।
রিপ ভ্যান উইঙ্কল বলতে আরও বুঝায়:
এ. রাজা (কেরলের রাজনীতিবিদ)
'''এ. রাজা''' হলেন একজন ভারতীয় রাজনীতিবিদ, যিনি ২০২১ সালের মে থেকে দেবীকুলাম নির্বাচনী এলাকার বিধায়ক হিসেবে কাজ করছেন।
A. রাজার জন্ম ১৭ অক্টোবর, ১৯৮৬-এ অ্যান্থনি লক্ষ্মণন এবং ইশ্বরীর সংসারে, যারা বৃক্ষরোপণ কর্মী ছিলেন।
তিনি পেশায় একজন উকিল, ২০০৯ সাল থেকে মুন্সিফ কোর্ট, দেবীকুলামে অনুশীলন করছেন। তিনি কোয়েম্বাটুরের সরকারি আইন কলেজ থেকে এলএলবি শেষ করেন।
রাজা কেরালা বিধানসভা নির্বাচনে, ২০২১-এ ইউডিএফ-এর ডি. কুমারকে ৭,৮৪৮ ভোটে পরাজিত করেছিলেন।
তিনি বিধানসভার সদস্য হিসাবে শপথ নিতে ভুল করেছিলেন এবং তাকে ২,৫০০ টাকা জরিমানা করা হয়েছিল।
পানদানি
পানদানি বা পানদান হল দক্ষিণ এশিয়ার পরিবারগুলিতে পান সংরক্ষণের জন্য ব্যবহৃত একটি পাত্র। এতে পানের সঙ্গে অন্যান্য উপাদান যেমন জর্দা, সুপারি, খয়ের, চুন, লবঙ্গ, এলাচ (এলাচি) এবং অন্যান্য আনুষঙ্গিক উপাদানও সংরক্ষণ করা হয়। পান তৈরির জন্য পান, সুপারি এবং অন্যান্য মশলা সংরক্ষণের জন্য পানপাত্র ব্যবহার করা হয়। পানদানি সাধারণত ছিদ্রযুক্ত ধাতু দিয়ে তৈরি এবং এতে পান তৈরির জন্য প্রয়োজনীয় পৃথক উপাদানসমূহ সংরক্ষণের জন্য বেশ কয়েকটি আলাদা ভাগ রয়েছে।
ব্যুৎপত্তি
সংস্কৃতে "পান" বলতে বুঝানো হত সুপারির সাথে পানপাতার সংমিশ্রণ যা দক্ষিণ এশিয়া এবং তাইওয়ান জুড়ে ব্যাপকভাবে ব্যবহৃত হয়। "দান" একটি সাধারণ শব্দ, ইন্দো-আর্য ভাষায় পাত্র অর্থে এটি ব্যবহৃত হয়।
ইতিহাস
রৌপ্যনির্মিত পানদান ঊনবিংশ শতাব্দীতে খুব জনপ্রিয় ছিল। অউধ রাজ্যের শেষ শাসক ওয়াজিদ 'আলি শাহ' যাকে ১৮৫৬ সালে ব্রিটিশরা ক্ষমতাচ্যুত করে কলকাতায় নির্বাসিত করেছিল, তার প্রতিদিনের পানের উপাদানগুলো সংরক্ষণ করার জন্য একটি পান দান ব্যবহার করা হত। ওয়াজিদ যে নির্দিষ্ট পানদান ব্যবহার করেছিলেন তা পরে দিল্লি করোনেশন দরবার এবং ১৯১১-১৯১২ সালের ভারতীয় সফরের সময় রানী মেরিকে দেওয়া হয়েছিল, তারপর ১৯১২ সালে সেটি জাদুঘরে উপস্থাপন করা হয়েছিল।
পূর্বকালে প্রায় সবাই পানদান বহন করত। এমনকি লখনউয়ের নবাবদের আদালতের নর্তকীরাও পানদান বহন করেছিল। জানা যায় যে, নর্তকীরদের পানদান লখনউয়ের সূক্ষ্ম মুঘল কাজের প্রলেপসহ খাঁটি রূপার তৈরি ছিল। তখন সাধারণত কৃষি শ্রমিক এবং অন্যান্য গ্রামীণ অধিবাসীরা পানপাতা ও সুপারি খেতেন। অনেকেই তাদের ক্ষুধা দমন করার জন্য এটি চিবিয়ে খেত কারণ এর মধ্যে নেশাদায়ক পদার্থের মতো হালকা ব্যথানাশক প্রভাব রয়েছে।
উৎপাদন
পানদানির প্রতিটি নকশা একজন শিল্পীর হাতে নির্মিত হয় এবং প্রতিটি পানদানির নিজস্ব বৈশিষ্ট্য, স্বাতন্ত্র্য এবং নিজস্বতা রয়েছে। পানদানি গ্রাহকের রুচি অনুযায়ী নিজস্ব নকশা দিয়ে তৈরি করা যেতে পারে এবং সাধারণত এটি গ্রাহকের ব্যক্তিত্ব প্রতিফলিত করে। স্থানীয় কারিগরদের দ্বারা তৈরি বেশিরভাগ রৌপ্যপাত্র কারিগরের হলমার্ক বা স্বাক্ষর হিসাবে নীচে একটি বা দুটি চিহ্ন রয়েছে। পানদানি সাধারণত রূপা থেকে তৈরি করা হয় এবং রূপাকে দূষিত হওয়া থেকে বিরত রাখতে একপ্রকার তেল দিয়ে ঢেকে দেওয়া হয়।
আধুনিক ব্যবহার
বর্তমানকালেও অনেকেই তাদের পান পাতা এবং সুপারি সংরক্ষণের জন্য পানদানি ব্যবহার করে। যাইহোক, সময়ের সাথে সাথে বেশিরভাগ মানুষ পান পাতা চিবানো ছেড়ে দিয়েছেন, তাই কারিগররা অর্থনৈতিকভাবে আরও কঠিন সময় কাটাচ্ছেন। এমনকি বিয়ের অনুষ্ঠানের সময় পানদানি হস্তান্তরের রীতিও হ্রাস পেয়েছে। স্থানীয় কারিগররা খুঁজে পাচ্ছেন যে তরুণরা পানদানি তৈরি করতে শিখতে আগ্রহী নয় কারণ এটি খুব বেশি অর্থ প্রদান করে না। তাছাড়া কেবল কোথাও কোথাও কেবল রমজানে এর ব্যবহার হয়।
নরম বা ছেঁচা পানপাতা খাওয়ার পাশাপাশি, অনেকেই একটি পানপাতা দিয়ে সুপারি ঢেকে চুন সহযোগে এটি খেয়ে থাকে। পানের অনেক উপকারিতা রয়েছে; এটি ব্যথানাশক প্রভাবের জন্য এবং রেচক হিসাবেও ব্যবহৃত হয় এবং এটি হজমশক্তি বৃদ্ধি করে।
আর্মাকোন্ডা
আর্মাকোন্ডা পূর্বঘাট পর্বতমালার উত্তরের একটি পর্বতশৃঙ্গ, যা গোদাবরী নদী অববাহিকায় অবস্থিত। এটি ভারতের অন্ধ্রপ্রদেশ রাজ্যের বিশাখাপত্তনম জেলায় অবস্থিত।
জন কসগ্রোভ (অভিনেতা)
জন কসগ্রোভ (১৮৬৭ - ১১ আগস্ট ১৯২৫) ছিলেন একজন অস্ট্রেলীয় অভিনেতা, লেখক এবং পরিচালক, যিনি নীরব যুগে থিয়েটার এবং চলচ্চিত্রে কাজ করেছিলেন। তিনি মাঝে মাঝে ব্ল্যান্ড হোল্টের সাথে কাচ করেছেন।
র্তা-ত্শাগ-র্জে-দ্রুং
র্তা-ত্শাগ-র্জে-দ্রুং তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। ছোস-ক্যি-র্গ্যাল-ম্ত্শান নামক ষষ্ঠ দ্গা'-ল্দান-খ্রি-পা এই উপাধিধারী প্রথম লামা ছিলেন।
দোলারবাজার ইউনিয়ন
দোলারবাজার ইউনিয়ন বাংলাদেশের সিলেট বিভাগের সুনামগঞ্জ জেলার ছাতক উপজেলার অন্তর্গত একটি ইউনিয়ন।
ইতিহাস
আহছান শাহ নামক সুফী ব্যক্তি এই এলাকায় থাকতো। তার মাজার এখন মঈনপুর গ্রামে অবস্থিত।
বিংশ শতাব্দী দোলারবাজার ইউনিয়নের তরক্কির জন্য বহুত যরুরি ছিলো। ১৯০৩ সালে মঈনপুর গ্রামে ইউনিয়নের পহেলা সরকারী প্রাথমিক বিদ্যাল​য় খোলা হ​য়। একটি ঈদগাহ স্থাপন করা হ​য় সেই গ্রামে ১৯৪০ সালে। এক দশক বাদে "গোলাল রাতিয়া" নামক কবরস্থান খোলা হ​য় স্থানীয় সমাজের খেদমতের জন্য। ১৯৯৪ সালে মঈনপুর গ্রামে "জনতা ডিগ্রী কলেজ" খোলা হ​য়। ইউনিয়নের ভবন বানানো হ​য় ৭ জানুয়ারি ২০০৬।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
টু (১৯৬৪-এর চলচ্চিত্র)
টু: এ ফিল্ম ফেবেল (দুই: একটি চলচ্চিত্র উপকথা) হলো সত্যজিৎ রায় পরিচালিত একটি ১৯৬৪ সালের ভারতীয় সাদা-কালো স্বল্পদৈর্ঘ্য চলচ্চিত্র। একটি অলাভজনক মার্কিন গণ সম্প্রচার দূরদর্শন, পিবিএস-এর অনুরোধে এসসো ওয়ার্ল্ড থিয়েটারের ব্যানারে ছবিটি তৈরি করা হয়েছিল। এটি ভারতীয় স্বল্পদৈর্ঘ্য চলচ্চিত্রের একটি ট্রিলজির অংশ হিসাবে তৈরি করা হয়েছিল। ট্রিলজির অন্য দুটি চলচ্চিত্রের একটি ভারতীয় সেতার বাদক পণ্ডিত রবি শঙ্করকে নিয়ে এবং আর অন্যটি মুম্বাইয়ের একটি ব্যালে ট্রুপ নিয়ে তৈরি করা হয়েছিল। সত্যজিৎ রায় বাংলা সিনেমার একজন শ্রেষ্ঠ প্রতিভা, তাকে বাংলাদেশের (সম্পূর্ণ বাংলা) পটভূমিতে ইংরেজি ভাষায় একটি চলচ্চিত্র নির্মাণের জন্য অনুরোধ করা হয়েছিল, তবে সত্যজিৎ নির্বাক চলচ্চিত্রের একজন প্রশংসক হওয়ায় এই ধারার প্রতি শ্রদ্ধা হিসেবে কোনো সংলাপ ছাড়াই একটি চলচ্চিত্র নির্মাণের সিদ্ধান্ত নিয়েছিলেন।
শর্ট ফিল্মটি একটি ধনী ও পথশিশুকে ধনী শিশুটির জানালের মধ্য দিয়ে তাদের মুখোমুখি দেখা যায়। ফিল্মটি কোন সংলাপ ছাড়াই তৈরি করা হয়েছে। দুইজন বাচ্চারা তাদের খেলনাগুলির ধারাবাহিক প্রদর্শনের মধ্য দিয়ে একে অপরের ক্ষমতা দেখতে চেষ্টা করে। চলচ্চিত্রটি শিশুসুলভ প্রতিদ্বন্দ্বিতাকে জাগতিক হইহট্টগোল এবং সঙ্গীতের সাহায্যে চিত্রিত করেছে।  সত্যজিতের এই ছবিটি যদিও সবার কাছে তেমন বিখ্যাত নয় কিন্তু বিশেষজ্ঞরা এই ছবিটিকে তাঁর সেরা চলচ্চিত্রগুলির মধ্যে অন্যতম একটির স্বীকৃতি দিয়েছেন।  এটিকে প্রায়শই তাঁর অন্যতম সেরা কীর্তি গুপি গাইন বাঘা বাইন (১৯৬৯)-এর ভূমিকা হিসাবে বিবেচনা করা হয়।  ভিয়েতনাম যুদ্ধের সময় তৈরি হওয়ায়, বিশেষজ্ঞরা বিশ্বাস করেন যে ছবিটি "একটি শক্তিশালী যুদ্ধবিরোধী স্বর" তৈরি করে কারণ এটি শোষিত নিপীড়িত দরিদ্র শিশুটির কম দামী বাঁশির শব্দে সেই ধনী শিশুটির সমস্ত দামী খেলনাগুলির গুরুত্বকে মলিন করে তার অপ্রতিরোধ্য শব্দ (আওয়াজ) দিয়ে শেষ হয় যা আমেরিকার বহু উন্নত অস্ত্রশস্ত্র থাকা সত্ত্বেও তাদের হারকে ও ভিয়েতনামের সাধারণ গেরিলা যোদ্ধাদের বীরত্বকে প্রতিধ্বনিত করে।
একাডেমি ফিল্ম আর্কাইভ, যা একাডেমি ফাউন্ডেশনের অংশ, সত্যজিৎ রায়ের চলচ্চিত্র পুনরুদ্ধার করার একটি উদ্যোগ নেয় এবং ১৯টি সত্যজিতের চলচ্চিত্রকে পুনরুদ্ধার করতে সমর্থ হয়। টু ২০০৬ সালে সংরক্ষণ করা হয়েছিল। চলচ্চিত্রটির মূল চিত্রনাট্যটি সত্যজিৎ রায়ের ছেলে সন্দীপ রায়ের লেখা ’অরিজিনাল ইংলিশ ফিল্ম স্ক্রিপ্টস সত্যজিৎ রায়’ নামের একটি বইতে অন্তর্ভুক্ত ছিল।
দিলীপ সরকার
দিলীপ সরকার (জন্ম: ১৯৪৮/৪৯ - মৃত্যু: ৯ জুন ২০১৩) ছিলেন একজন ভারতীয় রাজনীতিবিদ, যিনি পশ্চিমবঙ্গের বড়বানির বিধায়ক ছিলেন।
মৃত্যু
৯ জুন ২০১৩-তে সরকারকে গুলি করা হয়েছিল, ৬৪ বছর বয়সে।
তারিনী কান্ত রায়
তারিনী কান্ত রায় ভারতের কমিউনিস্ট পার্টি (মার্কসবাদী) এর রাজনীতিবিদ। তিনি রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য।
সিরালকোপ্পা
সিরালকোপ্পা (Siralkoppa) ভারতের কর্ণাটক রাজ্যের শিবমোগ্গা জেলার একটি পঞ্চায়েত শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিরালকোপ্পা শহরের জনসংখ্যা হল ১৪,৫০১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে সিরালকোপ্পা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
জন জর্জ ম্যাক্লয়েড
জন জর্জ ম্যাক্লয়েড (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক।
পরিবার
ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তার ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তারা পাববে এবং উইগের ম্যাক্লয়েডদের উত্তরসূরি।
১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাদের দুই পুত্র পিটার এবং কিথ এবং একমাত্র কন্যা গিলিয়ান।
জীবনী
ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান।
১৯৬৪ সালে ম্যাক্লয়েড মেডিকেল পাঠ্যপুস্তক ক্লিনিকাল একজামিনেশন লিখেন (পরবর্তীতে নাম বদলে ম্যাক্লয়েড ক্লিনিকাল একজামিনেশন রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত। ১৯৬৪ সালে ফিজিশিয়ান স্যার স্ট্যানলি ডেভিডসন তাকে ডেভিডসন'স প্রিন্সিপলস অ্যান্ড প্র্যাকটিস অফ মেডিসিন বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন।
ব্যক্তিত্ব
তিনি শিল্পের প্রতি আগ্রহী ছিলেন এবং তার সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন।
মনোজ তিগ্গা
মনোজ তিগ্গা হলেন একজন ভারতীয় রাজনীতিবিদ এবং পশ্চিমবঙ্গের মাদারিহাট আসনের প্রতিনিধিত্বকারী আইনসভার সদস্য। ২০১৬ সালের পশ্চিমবঙ্গ বিধানসভা নির্বাচনে, তিগ্গা বিজেপির টিকিটে সর্বভারতীয় তৃণমূল কংগ্রেস পদম লামাকে ২২,৩০৮ ভোটে পরাজিত করেছিলেন।
তিনি ২০০৯ সালে আলিপুরদুয়ার আসন থেকে ভারতীয় সাধারণ নির্বাচনে বিপ্লবী সমাজতান্ত্রিক দলের (ভারত) মনোহর তিরকের কাছে পরাজিত হন।
চুম্মা (গান)
মুক্তিলাভ এবং প্রতিক্রিয়া
প্রথম গান লাল লিপস্টিক মুক্তিলাভের পরে, দ্বিতীয় গানটি ২০১৮ সালের ২৮ জানুয়ারী এসকে মিউজিকের ব্যানারে মুক্তি দেওয়া হয়।. গানটিতে কণ্ঠ দিয়েছেন ভারতীয় সঙ্গীতশিল্পী প্রিতম এবং জেমি ইয়াসমিন। এছাড়াও র‌্যাপ গানে কণ্ঠ দিয়েছেন বনি। গানটিতে ঠোট মিলিয়েছেন সুপারস্টার শাকিব খান এবং বিদ্যা সিনহা মিম। গানটি ব্যাংককে চিত্রায়িত করা হয়। হারাবো তোকে গানটির পরে ভিডিওটি ইউটিউবে ব্যাপকভাবে জনপ্রিয়তা পায় এবং মাত্র ৩৬ ঘণ্টার মধ্যে এটি ১ মিলিয়ন (১০ লক্ষ) বার ভিডিওটি দেখা বাংলা ভাষার দ্রুততম কোন গান হিসেবে মর্যাদা পায়। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে।
আরো দেখুন
• #মনের ভেতর
• #ও প্রিয়া তুমি কোথায়
• #ময়না ধুম
• #সাদা কালো প্রেম
• #ওরে নীল দরিয়া
• #হায়রে মানুষ রঙ্গীন ফানুস
মাকেমাকে
মাকেমাকে (Makemake, গৌণ গ্রহ তালিকাভুক্ত নাম ১৩৬৪৭২ মাকেমাকে; প্রতীক: ) একটি বামন গ্রহ যা কাইপার বেষ্টনীর চিরায়ত সদস্য (classical Kuiper belt object) গুলোর মাঝে সম্ভাব্য বৃহত্তম বলে গণ্য করা হয়। এর ব্যাস প্লুটো গ্রহের প্রায় দুই-তৃতীয়াংশ। এযাবৎ কাইপার বেষ্টনীর বৃহৎ বস্তুগুলোর মাঝে একমাত্র মাকেমাকেরই কোন নিজস্ব উপগ্রহ পাওয়া সম্ভব হয় নি, যার কারণে এর ভর শুধুমাত্রই অনুমান করা হয়। এর অত্যন্ত কম গড় তাপমাত্রা, প্রায়  হওয়ার কারণে ধারণা করা হয় এর পৃষ্ঠ মিথেন, ইথেন ও সম্ভবত নাইট্রোজেনের বরফ দ্বারা আবৃত।
৩১শে মার্চ ২০০৫ সালে মাইকেল ই. ব্রাউনের নেতৃত্বে একটি দল মাকেমাকে আবিষ্কার করে এবং ২৯শে জুলাই ২০০৫ সালে আনুষ্ঠানিক ভাবে ঘোষণা করা হয়। প্রাথমিকভাবে এর নাম ছিল  ও পরবর্তীকালে একে গৌণ গ্রহ সংখ্যা ১৩৬৪৭২ দেয়া হয়। ২০০৮ সালের জুলাই মাসে আন্তর্জাতিক জ্যোতির্বিজ্ঞান সংঘ এই বস্তুকে বামন গ্রহ হিসেবে স্বীকৃতি দেয়।  ইস্টার দ্বীপের বাসিন্দা রাপা নুই দের পুরাণের দেবতা মাকেমাকের নাম অনুসারে এই গ্রহের নামকরণ করা হয়।
রাজার এলসি৯
রাজার এলসি ৯ ("হালকা কমপ্যাক্ট ৯ এমএম" মধ্যে জনপ্রিয়)  একটি ৯ মি.মি. ক্যালিবার। রিকয়েল-অপারেটেড, লকড ব্রিইচ, আধা-স্বয়ংক্রিয় পিস্তল স্টার, রাজার অ্যান্ড কোং দ্বারা ঘোষণা করা হয়েছে ২০১১ সালে। এই পিস্তলের সুরক্ষার বৈশিষ্ট্য রয়েছে, এতে বোঝা চেম্বার ইন্ডিকেটর এবং ম্যাগাজিনের সংযোগ বিচ্ছিন্ন সুরক্ষা রয়েছে যা ম্যাসাচুসেটসে বিক্রি করার অনুমতি দেয়।
শ্রী টেমাসেক
নাম
বাড়িটির নাম, শ্রী টেমাসেক, যা মালয় ভাষায় বুঝায় "টেমাসেকের সৌন্দর্য"। মালয় শব্দ 'শেরি' বা 'শ্রী' এর অর্থ "আকর্ষণ; সারভাগ; সৌন্দর্য; গরিমা"   বা একটি "cynosure"  (কোনো কিছু যা তার বুদ্ধিমত্তা বা সৌন্দর্য দিয়ে নজর কাড়ে; মনোযোগ, আগ্রহ, বা বিস্ময়ের কেন্দ্র),  এবং এটি সংস্কৃত শব্দ सार (sāra)   হতে আগত। টেমাসেক, জাভানীয় ভাষায় যার অর্থ "সমুদ্র শহর", ছিল আধুনিক সিঙ্গাপুরের একটি আদি শহর। বর্তমানে সিঙ্গাপুরে এটি একটি বিশেষণ হিসেবে ব্যবহৃত হয় ।  বাড়িটির নিজস্ব নাম ছিল না, এটি সিঙ্গাপুরের চীফ সেক্রেটারীর(বা কলোনিয়াল সেক্রেটারীর)  সরকারী বাসভবন নামে মূলত পরিচিত ছিল। সিঙ্গাপুর রাষ্ট্র ঘোষিত হওয়ার পর এবং প্রথম প্রধানমন্ত্রী লি কুয়ান ইউ-এর ১৯৫৯ সালের জুন মাসে দায়িত্ব গ্রহণের পর এটা সিঙ্গাপুরের প্রধানমন্ত্রীর সরকারি বাসভবন হিসেবে ঘোষিত হয়। তখন বাড়িটির নাম সরকারীভাবে শ্রী টেমাসেক রাখা হয় এবং গভর্মেন্ট হাউজের নাম পরিবর্তন করে ইস্তানা রাখা হয়।ইস্তানা অর্থ হল রাজপ্রাসাদ।
নির্মাণ
শ্রী টেমাসেক ১,৬০০ বর্গমিটারের (১৭,০০০বর্গফুট) ইউরোপিয়ান এবং এশিয়ান সুবিধা সংবলিত একটি দুই তলাবিশিষ্ট বিচ্ছিন্ন বাড়ি যাকে সিঙ্গাপুরে 'বাংলো' নামে অভিহিত করা হয়। এটিতে প্রতিসম বিন্যাসের সাথে সাথে কেন্দ্রের থাকার জায়গার চারপাশে বড় বারান্দাও আছে। উল্লেখযোগ্য স্থাপত্য নিদর্শনসমূহের মধ্যে রয়েছে উপরের দিকের খিলানসমূহ, একটি প্রাচ্য ও পাশ্চাত্য কারুকাজের সমন্বয়ে নির্মিত জটিল কাঠের তোরণ এবং ভবনের ২য় তলায় অবস্থিত একটি চাইনিজ মুন গেট (একটি বৃত্তাকার দরজা)।  যদিও চাইনিজ মুন গেটটির নির্মাণ ও ব্যবহার সম্পর্কে অল্পই নথি রয়েছে, এটি ১৯৬০ সালে উইলিয়াম স্বোয়াফিল্ড নামক দ্বিতীয় বিশ্বযুদ্ধের আগেকার সময়ের গভর্মেন্ট হাউজের একজন হিসাবাধাক্ষ্য ও পেশাগত আসবাবপত্র নির্মাতা, দ্বারা নির্মিত হয়েছে তা জানা যায়। এটি চেনগাল,সেগুন ও মেরনটি গাছ দিয়ে তৈরী করা হয়েছিল। গাড়ীবারান্দার মধ্যে একটি ইটের খন্দ রয়েছে যা মূলত ঘোড়ার গাড়ি দ্বারা ব্যবহৃত হত।  ১৪ই ফেব্রুয়ারি ১৯৯২ সালে ইস্তানার সাথে এটিকেও জাতীয় স্মৃতিস্তম্ভ হিসেবে ঘোষণা করা হয়।
ব্যবহার
thumb|সিঙ্গাপুরের ইস্তানায় অবস্থিত শ্রী টেমাসেকের নাম খচিত পাথর ফলক– ৩১ জানুয়ারি ২০০৬ এর আলোকচিত্র ১৮৬৯ সালে নির্মাণের পর থেকে স্টেইটস সেটেলমেন্টের কলোনিয়াল সেক্রেটারী (পরে চীফ সেক্রেটারীর) বাসভবন হিসেবে ব্যবহৃত হত। এইপদের সকলে শ্রী টেমাসেকে বাস করেছে ১৮৬৯ থেকে ১৯৫৯ সাল পর্যন্ত।  ১৯৫৯ সালের পর, বর্তমানে এটা সিঙ্গাপুরের প্রধানমন্ত্রীর সরকারি বাসভবন আখ্যাত, যদিও এই পদের কেউই, লি কুয়ান ইউ, গোহ চক তং, লি সিয়েন লুং, পারিবারিক বাড়ির মত এটিকে ব্যবহার করেন নি।  লি কুয়ান ইউ তার ১৯৯৮ সালের বই "Lee Kuan Yew: The Man and His Ideas" -এ বলেছেন, ১৯৫৯ সালে যখন তিনি প্রধানমন্ত্রী হন তখন তিনি ও তার স্ত্রী তাদের সাত, পাঁচ ও দুই বছর বয়সী তিন সন্তানকে নিয়ে শ্রী টেমাসেকে না উঠার সিদ্ধান্ত নেন; কারণ তারা চাননি যে তাদের সন্তানরা এত বৃহৎ পরিবেশে চাকর-খাসনামার হৈচৈ এর মধ্যে বেড়ে উঠুক। পরিবারটি ১৯৬৫ সালে সিঙ্গাপুর মালয়শিয়া থেকে আলাদা হওয়ার সময় নিরাপত্তাজনিত কারণে এখানে কিছুদিন অবস্থান করেছিল। তার বাইরেও, 'ক্যাওয়ার ২০০০ স্ট্রেইটস টাইমস' এর ইন্টারভিউ মতে, যখন তাদের বাবা গলফ খেলত বা টী নিয়ে অনুশীলন করত তখন লি-র সন্তানেরা প্রায়শ সন্ধ্যাকালে বাড়িটির মাঠে খেলা করত।
শ্রী টেমাসেক প্রধানত সরকারি ক্রিয়াকলাপের জন্য ব্যবহৃত হত, বিশেষত ১৯৬০ ও ১৯৭০ এর দশকে এখানের বিশিষ্ট অতিথিদের মধ্যে রয়েছেন মালয়েশিয়ার প্রতিষ্ঠাতা প্রধানমন্ত্রী টেংকু আব্দুল রহমান, আমেরিকার উপরাষ্ট্রপতি স্পাইরো এগনিউ, ভারতের প্রধানমন্ত্রী ইন্দিরা গান্ধী, ব্রিটিশ ডিফেন্স সেক্রেটারী ডেনিস হেলে এবং হুসাইন বিন তালাল। ১৯৬২ সালে লি কুয়ান ইউ ট্রেড ইউনিয়নের সভ্য ও সিভিল সার্ভেন্টদেরকে সিঙ্গাপুরের মালয়েশিয়ায় সংযোজনের গণভোটের বিষয়ে সাহায্য করার জন্য ধন্যবাদজ্ঞাপনসূচক পার্টির ভেন্যু হিসেবে শ্রী টেমাসেক কে ব্যবহার করেন, এবং ১৯৮৩ সালে মৃত অর্থমন্ত্রী সুই সেনের দেহ এখানে শায়িত করা হয়। প্রথমবারের মত ৮ ই আগস্ট ,২০০৮ সালে প্রধানমন্ত্রী লি সিয়েন লুং তাঁর স্বাধীনতা দিবসের ভাষণ দান করেন। অক্টোবর ২০১০ এ, প্রধানমন্ত্রী লি সিয়েন লুং এর মাতা এবং রাষ্ট্রনায়ক লি কুয়ান ইউ এর স্ত্রী ম্যাডাম ক্যাওয়া জিওক চোয়ের অন্ত্যেষ্টিক্রিয়া শ্রী টেমাসেকে অনুষ্ঠিত হয়। ২০১৫ সালের মার্চে, সেখানে লি কুয়ান ইউ এর জন্য একটি পারিবারিক অন্ত্যেষ্টিক্রিয়া অনুষ্ঠিত হয়।
ডিজিটালিস
ডিজিটালিস or  হচ্ছে ২০টি প্রজাতি সংবলিত একটি গণের নাম যেটির সাধারণ ইংরেজি নাম foxgloves. বর্তমানে এটিকে প্লান্টাগিনাসি পরিবারে স্থাপন করা হয়েছে। এই গণটি পশ্চিম এবং দক্ষিণ-পশ্চিম ইউরোপের স্থানীয় উদ্ভিদ। এদের পুষ্প জুন থেকে সেপ্টেম্বরের মধ্যে ফোটে। ভেষজ কাজে ব্যবহার হয়।
রিক কসনেট
রিচার্ড জেমস কসনেট (জন্ম ৬ এপ্রিল ১৯৮৩) একজন জিম্বাবুয়ীয়-অস্ট্রেলীয় অভিনেতা এবং প্রযোজক। তিনি দ্য ভ্যাম্পায়ার ডায়েরিতে ওয়েস ম্যাক্সফিল্ড, কোয়ান্টিকোতে ইলিয়াস হার্পার এবং দ্য ফ্ল্যাশ -এ এডি থাউনের ভূমিকায় অভিনয়ের জন্য পরিচিত।
হীরা স্কুল ও কলেজ
পাকিস্তানের হীরা স্কুলগুলি পাকিস্তানের জামায়াত-ই-ইসলামির অর্থয়ানে একটি ইসলামিক স্কুল ব্যবস্থা। যা পাকিস্তান জুড়ে ২১৫ টিরও বেশি স্কুল এবং ১০ টি কলেজ পরিচালনা করে। এটি হীরা ন্যাশনাল এডুকেশন ফাউন্ডেশন পরিচালিত একটি সর্বজনীন শিক্ষা প্রকল্প। এটি ১৯৯০ সাল থেকে পরিচালিত শিক্ষাক্ষেত্রে কর্মরত একটি বেসরকারি, অলাভজনক এবং অসাম্প্রদায়িক সংস্থা।
প্রকল্পটি পাকিস্তানের জামায়াত-ই-ইসলামির আর্থিক সহায়তায় পরিচালিত হয়। কাশ্মীর, ফাটা এবং গিলগিত-বালতিস্তান- সহ পাকিস্তানের চারটি প্রদেশেই এই সংস্থার শাখা রয়েছে। এই স্কুল ব্যবস্থায় প্রাক বিদ্যালয় থেকে শুরু করে মাধ্যমিক পর্যায়ের শিক্ষা পর্যন্ত পরিচালনা করে। মাধ্যমিক স্কুল সার্টিফিকেট পাঠক্রমটিও এটি পরিচালনা করে। হীরা স্কুলগুলি নিম্ন আয়ের শিক্ষার্থীদের ভর্তি হওয়ার সুযোগ দেওয়ার জন্য এর টিউশন ফি কম।
ইতিহাস
পাকিস্তানের জামায়াত-ই-ইসলামির শিক্ষক শাখার পাকিস্তান তানজিম-ই-আসাতিজা (পাকিস্তানের শিক্ষক সমিতি) ১৯৯০ এর দশকের শেষদিকে হীরা শিক্ষামূলক প্রকল্পটি চালু করেছিল।
তালিকাভুক্তি
এটি সারা দেশের ২১৫টি স্কুল এবং ১০টি কলেজ পরিচালনা করে। এই ব্যবস্থায় ২,০৪৫ জন পুরুষ এবং ১,৪১৫ জন মহিলা শিক্ষক রয়েছেন। যারা ৩২,০০০ পুরুষ এবং ২৮,৭০০ জন মহিলা শিক্ষার্থীদের শিক্ষা প্রদান করে।
সাংগঠনিক কাঠামো
হীরা এডুকেশনাল ফাউন্ডেশন সমস্ত শাখা পরিচালনা করে, পাঠ্যক্রম উন্নত করে, শিক্ষকদের প্রশিক্ষণ দেয় এবং বিদ্যালয়গুলো পরিদর্শন করে।
পাঠ্যক্রম
হীরা স্কুলগুলি পাকিস্তানের ইসলামিক এবং সাংস্কৃতিক মূল্যবোধ মেনে চলে
পাঠ্যক্রমটি অ্যাসোসিয়েশন ফর একাডেমিক কোয়ালিটি (এএফএকিউ) দ্বারা তৈরি করা হয়েছে এবং এএএফএকের সান সিরিজ এবং এএফএকিউর ইকবাল সিরিজের পাঠ্যপুস্তক অন্তর্ভুক্ত করা হয়েছে।
পূর্ব পশ্চিম দক্ষিণ
thumb|পূর্ব পশ্চিম দক্ষিণ
কাহিনী
স্তুতি ট্রেন যাত্রায় এক ভদ্রলোকের সাথে আলাপিত হয়। তিনি স্তুতিকে তিনটি গল্প বলেন, প্রতিটি গল্প একটির সাথে আরেকটি যুক্ত। প্রথম গল্পে বামনগাছি রাজবাড়ির কুলপুরোহিত সহস্রাক্ষ চক্রবর্তীর নাতি দ্বিজোত্তম মিশ্র একটি তিব্বতিয় ধাচের মূর্তি তুলে দেন পুরোনো আসবাবপত্র বিক্রেতা সুবেশের হাতে। সুবেশের কাছ থেকে সেটি কিনে নেয় তার বন্ধু অতীন। এই মুর্তি তার জীবনে আনে ভয়াবহ মোড়। দ্বিতীয় গল্পে দেখা যায় ভয়ংকর খুনী সম্প্রদায় ঠগীদের নেতা তন্ত্রসাধক ফিরিঙ্গিয়াকে। যে পথিক কে খুন করে লুঠপাঠ করে বেড়ায়। তৃতীয় গল্প পুষ্পদির। তিনি অতীনকে সন্তান স্নেহে বড় করেছেন। অতীনের জীবনের কোন বিপদের গন্ধ সবার আগে বুঝতে পারেন। এই তিনটি গল্পে ঘুরে ফিরে এসেছে বাংলার তন্ত্রসাধনা যার অন্যতম পথিকৃৎ কৃষ্ণানন্দ আগমবাগীশ।
ক্রিস্তিয়ান রোমেরো
ক্রিস্তিয়ান গাব্রিয়েল রোমেরো (Cristian Romero, ; জন্ম: ২৭ এপ্রিল ১৯৯৮; ক্রিস্তিয়ান রোমেরো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব টটেনহ্যাম হটস্পার এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৭ সালে, রোমেরো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২১ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১২ ম্যাচে ১টি গোল করেছেন।
প্রারম্ভিক জীবন
ক্রিস্তিয়ান গাব্রিয়েল রোমেরো ১৯৯৮ সালের ২৭শে এপ্রিল তারিখে আর্জেন্টিনার কর্দোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রোমেরো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ৭ ম্যাচে অংশগ্রহণ করেছেন।
২০২১ সালের ৩রা জুন তারিখে, ২৩ বছর, ১ মাস ও ৭ দিন বয়সে, ডান পায়ে ফুটবল খেলায় পারদর্শী রোমেরো চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। আর্জেন্টিনার হয়ে অভিষেকের বছরে রোমেরো সর্বমোট ১০ ম্যাচে ১টি গোল করেছেন।
বন্দবেড় ইউনিয়ন
বন্দবেড় ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.১১।
ভৌগোলিক অবস্থান ও আয়তন
রৌমারী উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১৪৬৮০ একর বা ৫৯.৪২ বর্গকিলোমিটার।
প্রশাসনিক এলাকা
বন্দবেড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী বন্দবেড় ইউনিয়নের মোট জনসংখ্যা ছিল ৫২৪১৩ জন, যারা ১১৯৯৪ টি পরিবারে বসবাস করে, যার মধ্যে পুরুষ হল ২৫৭৪৯ জন এবং নারী হল ২৬৬৬৪ জন।
মা
thumb|220px|মায়ের কোলে [[সন্তান]] মা হচ্ছেন একজন নারী, যিনি গর্ভধারণ, সন্তানের জন্ম তথা সন্তানকে বড় করে তোলেন - তিনিই অভিভাবকের ভূমিকা পালনে সক্ষম ও মা হিসেবে সর্বত্র পরিচিত। প্রকৃতিগতভাবে একজন নারী বা মহিলাই সন্তানকে জন্ম দেয়ার অধিকারীনি। গর্ভধারণের ন্যায় জটিল এবং মায়ের সামাজিক, সাংস্কৃতিক এবং ধর্মীয় অবস্থানে থেকে এ সংজ্ঞাটি বিশ্বজনীন গৃহীত হয়েছে। তার বিপরীত লিঙ্গ পুরুষ হচ্ছেন বাবা।
মা দিবস
মে মাসের দ্বিতীয় রোববারকে "মা দিবস" হিসাবে উদযাপনের ঘোষণা দেয়া হয় ১৯১৪ খ্রিষ্টাব্দের ৮ মে মার্কিন কংগ্রেসে। আর তখন থেকেই এই দিনে সারা বিশ্বব্যাপী পালিত হচ্ছে মা দিবস। বিশ্বের প্রায় ৪৬টি দেশে প্রতিবছর দিবসটি পালিত হয়। কথিত আছে, ব্রিটেনেই প্রথম শুরু হয় মা দিবস পালনের রেওয়াজ, কেননা সেখানে প্রতিবছর মে মাসের চতুর্থ রোববারকে মাদারিং সানডে হিসাবে পালন করা হতো। তবে সতের শতকে মা দিবস উদযাপনের সূত্রপাত ঘটান মার্কিন সমাজকর্মী জুলিয়া ওয়ার্টস। মায়ের সঙ্গে সময় দেয়া আর মায়ের জন্য উপহার কেনা ছিল তার দিনটির কর্মসূচিতে। এরপর যুক্তরাষ্ট্রের পশ্চিম ভার্জিনিয়াতে প্রথম মা দিবস পালন করা হয় ১৮৫৮ খ্রিষ্টাব্দের ২ জুন। মার্কিন প্রেসিডেন্ট উড্রো উহলসন সর্বপ্রথম মা দিবসকে সরকারি ছুটির দিন হিসাবে ঘোষণা করেন। মা দিবসের উপহার সাদা কার্নেশন ফুল খুব জনপ্রিয়। আর বাণিজ্যিকভাবে, "মা দিবস" বিশ্বের তৃতীয় বৃহত্তম কার্ড আদান-প্রদানকারী দিবস। মার্কিন যুক্তরাষ্ট্রের এক সমীক্ষায় দেখা গেছে "মা দিবস"-এ অন্যান্য দিনের তুলনায় অনেক বেশি ফোন করা হয়।
কাব্য সাহিত্যে মা
মাকে নিয়ে অনেক গান, কবিতা, গল্প, কাহিনী রচিত হয়েছে। যেমনঃ
ইসলাম ধর্মে ‍মা
আল কুরআনে বলা হয়েছে আমি মানুষকে তাদের পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে। একটি হাদীসে ইসলামের নবী মুহাম্মদ  বলেছেন, মাতার পদতলে সন্তানের বেহেশত (স্বর্গ)। তাছাড়া একটি হাদীসে আছে তা হল মাকে তিন বার সেবা করার পর বাবাকে  এক বার সেবা করা।
হিন্দু ধর্মে ‍মা
সনাতন ধর্মে উল্লেখ আছে স্ববংশবৃদ্ধিকামঃ পুত্রমেকমাসাদ্য..”। আবার সন্তান লাভের পর নারী তাঁর রমণীমূর্তি পরিত্যাগ করে মহীয়সী মাতৃরূপে সংসারের অধ্যক্ষতা করবেন। তাই মনু সন্তান প্রসবিনী মাকে গৃহলক্ষ্মী সম্মানে অভিহিত করেছেন। তিনি মাতৃ গৌরবের কথা বিশ্ববাসীকে জানিয়েছেন এভাবে- উপাধ্যায়ান্ দশাচার্য্য আচায্যাণাং শতং পিতা। সহস্রন্তু পিতৃন্মাতা গৌরবেণাতিরিচ্যতে” [ (মনু,২/১৪৫) অর্থাৎ “দশজন উপাধ্যায় (ব্রাহ্মণ) অপেক্ষা একজন আচার্য্যরে গৌরব অধিক, একশত আচার্য্যরে গৌরব অপেক্ষা পিতার গৌরব অধিকতর; সর্বোপরি, সহস্য পিতা অপেক্ষা মাতা সম্মানার্হ।”
বন্দবেড় ইউনিয়ন
শিক্ষা ও সংস্কৃতি
বন্দবেড় ইউনিয়নের গড় সাক্ষরতা হার ২৯.২%। তার মধ্যে নারী শিক্ষার হার ২৫.৯% এবং পুরুষ শিক্ষার হার ৩২.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
বন্দবেড় ইউনিয়নের অর্থনীতি মূলত কৃষি নির্ভর।
জাহাজ ভাঙ্গা শিল্প
উন্নয়নশীল দেশগুলোর বদৌলতে জাহাজ ভাঙ্গা শিল্প পুরো বিশ্বে খুব দ্রুত ছড়িয়ে পড়ছে। মূলত যেসব পণ্যবাহী বা যাত্রীবাহী জাহাজের মেয়াদ শেষ হয়ে যায়, সেসব জাহাজের মালিকেরা ঐ জাহাজগুলো উন্নয়নশীল দেশগুলোতে বিশেষ করে দক্ষিণ এশিয়ার দেশগুলোতে তা বিক্রি করে। প্রতি বছর প্রায় গড়ে ৬০০ টি পুরানো জাহাজ দক্ষিণ এশিয়ার মত দেশগুলোতে কাটা হচ্ছে। জাহাজ ভাঙ্গা শিল্পকে কেন্দ্র করে এসব দেশের সমুদ্র সৈকতগুলোতে গড়ে উঠেছে বড় বড় রিসাইক্লিং ইন্ডাস্ট্রি। যেসব এলাকায় এ ধরনের ইন্ডাস্ট্রি গড়ে উঠেছে সেসব এলাকার অর্থনীতির মূল চাকা এই ইন্ডাস্ট্রিকেই কেন্দ্র করে আবর্তিত হয়। এই শিল্প যেভাবে একদিকে অর্থনীতিকে প্রভাবিত করছে অন্যদিকে সমগ্র বাস্তুসংস্থানের উপর বিরূপ প্রতিক্রিয়া সৃষ্টি করছে।
ইতিহাস
বিংশ শতাব্দী পর্যন্ত জাহাজ ভাঙ্গা শিল্পায়িত দেশগুলো যেমন আমেরিকা, ব্রিটেন এর মত দেশগুলোর মধ্যেই  সীমাবদ্ধ ছিল।  বর্তমানে এই শিল্প উন্নয়নশীল দেশগুলোতে ছড়িয়ে পড়ছে, যার প্রধান কারণ হচ্ছে অল্প পারিশ্রমিক, সস্তায় কাচাঁমালের যোগান ইত্যাদি।  নব্বই দশকের পরে এই শিল্প দক্ষিণ এশিয়ার দেশগুলোসহ দুবাই, সংযুক্ত আরব আমিরাত, চীনসহ সমগ্র উন্নয়নশীলে দেশে ছড়িয়ে পড়েছে।
অর্থনীতিতে প্রভাব
বৈশ্বিক অর্থনীতিতে জাহাজ ভাঙ্গা শিল্পের প্রভাব খুবই সুস্পষ্ট। বিশ্ববাজারে বর্তমানে ৪০ হাজার কোটি ডলারের বাজার উন্মুক্ত রয়েছে। এই বাজার ধরতে উন্নয়নশীল দেশগুলো এই শিল্পের দিকে মনোযোগী হচ্ছে। এক সমীক্ষায় দেখা যায়, ভারতের এক কোম্পানী অ্যালাং ১৯৮২ সাল থেকে ২০০৩ সাল পর্যন্ত মোট ৩৮০০ টি মেয়াদ উত্তীর্ণ জাহাজ ভাঙ্গে যা গড়ে প্রায় ১৮১ টি। কিন্তু আশ্চার্যজনক ভাবে ঐ একই কোম্পানী ১৯৯৬ সাল থেকে ২০০৬ সাল পর্যন্ত গড়ে প্রতি বছর ২৫০ টি জাহাজ ভাঙ্গে। এই ছোট একটি সমীক্ষা থেকে বুঝা যায় উন্নয়নশীল দেশগুলোর অর্থনীতিতে এই শিল্পের প্রভাব কতটুকু।
জাহাজ ভাঙ্গার পদ্ধতি
জাহাজ ভাঙ্গার পদ্ধতি বিভিন্ন দেশে বিভিন্ন ধরনের। উন্নত দেশগুলো জাহাজ ভাঙ্গার পদ্ধতিতে নতুন নতুন পদ্ধতি আবিষ্কার করছে। কিন্তু ভারত, বাংলাদেশসহ উন্নয়নশীল দেশগুলো এখনও পুরানো পদ্ধতিতে এই শিল্পকে এগিয়ে নিয়ে যাচ্ছে। যার কারণে এসব দেশগুলোতে নিয়মিত বিরতিতে দূর্ঘটনা ঘটছে এবং প্রাণহানি ঘটছে। জাহাজ শিল্পের সাথে সংযুক্ত মেরিন ইনসাইট নামের একটি সংগঠন এর মতে বর্তমান বিশ্বে জাহাজ ভাঙ্গার ১০টি প্রথা চালু রয়েছে। এই ১০টি পদ্ধতির মধ্যে সবচেয়ে যে পদ্ধতি জনপ্রিয় সেটি হচ্ছে সমুদ্র সৈকতে জাহাজকে টেনে এনে সেখানে ভাঙ্গা। অন্যান্য পদ্ধতির চেয়ে এই পদ্ধতিটিকে আয়ত্ত করার প্রধান কারণে হচ্ছে স্বল্প খরচ এবং অধিক লোকবলের সরবেরাহের নিশ্চিয়তা। যদিও এই পদ্ধতির কারণে উপকূলীয় অঞ্চলের পরিবেশের উপর বিরূপ প্রতিক্রিয়া সৃষ্টি হয়।
পরিবেশের উপর প্রভাব
জাহাজ ভাঙ্গা একটি অতি ঝুঁকিপূর্ন কাজ। উন্নত দেশগুলোতে এখন আর এই কাজটি এখন আর করা হয়না। কারণ নানা রকম বিষাক্ত উপাদান থাকে পুরানো এইসব জাহাজে। যেমন Asbestos এবং Polychlorinated Biphenyls। Asbestos দিয়ে লোহার উপর আস্তর দেয়া হয়। মানব দেহের জন্য হ্মতিকারক হওয়ায়, ৮০ দশকের মাঝামাঝিতে জাহাজ নির্মাণে Asbestos এর ব্যবহার নিষিদ্ধ করা হয়। উন্নত দেশে জাহাজ থেকে এই পদার্থ অপসারণ করতে হলে অনেক ঝামেলা। জাহাজ ভাঙ্গার কিংবা কাটার সময় একধরনের বিষাক্ত নির্গত হয়। তার উপর রয়েছে asbestos মিশ্রিত ধুলা যা অতি সহজে মানব দেহের ফুসফুসে গিয়ে বড় ধরনের হ্মতি করতে পারে। পুরাতন জাহাজ থেকে মারাত্মক বিষাক্ত পারমাণবিক বর্জ্য, বিষাক্ত রাসায়নিক, টক্সিন, প্রাণঘাতি যৌগ ডাম্প করা হয় সমুদ্রে যা সমুদ্র উপকূলীয় এলাকার সমুদ্র বাস্তুসংস্থানের চরম পর্যায়ের ক্ষতি সাধন করছে।
বিশ্বময়ী জাহাজ ভাঙ্গার দেশগুলো
বর্তমানে জাহাজ ভাঙ্গা শিল্প দক্ষিণ এশিয়ার দেশগুলো যেমন ভারত, বাংলাদেশ, পাকিস্তানসহ বিভিন্ন দেশে খুব দ্রুত ছড়িয়ে পড়েছে। ভারত, বাংলাদেশ, পাকিস্তান, চীন, তুর্কি এই পাঁচটি দেশ বিশ্বের পরিত্যক্ত জাহাজের প্রায় ৭০-৮০ ভাগ জাহাজ রিসাইক্লিং করার জন্য নিয়ে আসে। এই থেকে বুঝা যায় এশিয়ার দেশগুলোতে এই শিল্পের প্রভাব কতটুকু। যে যে দেশগুলো এই সব পরিত্যক্ত জাহাজ ভাঙ্গা শিল্পের সাথে যুক্ত তাদের সংক্ষিপ্ত বিবরণ নিচে তুলে ধরা হল।